**Zadávanie nadlimitnej zákazky na uskutočnenie stavebných prác**

**„Nové dopravné prepojenie II/505 s MČ Dúbravka - práce“**

**SÚŤAŽNÉ PODKLADY**

Príloha č. 3 Preambula - výkaz výmer

# VŠEOBECNÉ ÚDAJE

# Predmet obstarávania

Predmet obstarávania je určený Súťažnými pokladmi vrátene príloh ako aj inými dokladmi tvoriacimi súčasť Zmluvy o Dielo a odkazmi a odvolaniami, ktoré tieto obsahujú.

# Výmery

Výmery položiek, uvedené v nákladovej časti sú podľa projektovej dokumentácie a uvádzajú sa za účelom zabezpečenia spoločnej základne pre ponuky v rámci verejnej súťaže. Výmery stanovujú množstvo práce, t.j. určujú množstvo merných jednotiek vyplývajúcich priamo z textu popisu položky. Všetko, čo neobsahuje Výkaz výmer a je popísané v inej časti Dokumentácie na ponuku a v jej jednotlivých zväzkoch, je súčasťou stavby a Zhotoviteľ je povinný započítať si tieto práce a materiály do nákladov stavby.

Pri meraní množstva prác, spôsobe alebo metóde merania a oceňovaní prác sa bude postupovať v súlade so Zmluvnými podmienkami všeobecnými a osobitnými.

# Cena položky a cena časti stavby/objektu (ďalej len „objekt“)

Pri určovaní ponukových cien jednotlivých položiek je potrebné venovať pozornosť všetkým prácam, zabudovaným materiálom a nadväzným činnostiam, ako aj od Zhotoviteľa požadovaných úkonov a služieb podľa pokynov a podmienok, ktoré sú uvedené v predmete obstarávania podľa bodu 1.1.

Jednotkové ceny položiek uchádzači zadajú na základe vlastnej kalkulácie ceny príslušnej položky v súlade s projektovou dokumentáciou stavby. V prípade nejednoznačnosti, resp. v prípade nesúladu popisu položky uvedenej v súpise položiek oproti projektovej dokumentácii stavby (ktorá je súčasťou súťažných podkladov), platí to, čo je uvedené v Projektovej dokumentácii stavby.

Do ceny jednotlivých položiek je uchádzač povinný zahrnúť celkové náklady, ktoré uchádzačovi vzniknú v súvislosti s plnením predmetu zákazky a Zmluvy o Dielo, a to na základe dôkladného preštudovania projektovej dokumentácie, na základe výsledkov prieskumov vykonaných v rámci prípravy stavby (ktoré sú súčasťou PD), na základe obhliadky staveniska, ako aj na základe skúseností uchádzača s realizáciou obdobných projektov (hlavne z pohľadu postupu stavebných prác pri dodržaní všetkých podmienok stanovených v povoleniach a vyjadreniach dotknutých orgánov a účastníkov výstavby).

Ceny jednotlivých položiek a objektov musia obsahovať celkové náklady spojené s plnením predmetu obstarávania, t.j.: náklady na prácu, práce súvisiace s dodaním a dovozom zabudovaných materiálov, dodaním a dovozom pomocných materiálov a konštrukcií, všetky stroje, vybavenie a zariadenie, ich používanie a údržbu, všetky drobné a pomocné práce (napr. spevnené plochy, lešenia, žeriavové a zavážacie dráhy, montážne zariadenia), výkop a zabetónovanie zvislých dopravných značiek trvalých ako i dočasných značiek vrátane stĺpikov a ich kompletného osadenia, náklady súvisiace so zriadením, prevádzkou a odstránením recyklačných centier, okrem zariadenia staveniska, drobné a pomocné materiály, kontrolu svojej činnnosti, dozor a kontrolu správcov cudzích zariadení, strážne služby pri prácach na objektoch inžinierskych sietí, materiály, montáž, údržbu, dane a clá, bankové náklady, ako aj všetky všeobecné riziká, záväzky, náklady na údržbu v záručnej dobe, ďalej všetky služby, ktoré zabezpečujú realizáciu prác, dokončenie, individuálne odskúšanie, komplexné skúšky technologického zariadenia, všeobecné riziká a zaistenie bezpečnosti práce, požiarnej ochrany, povodňovej ochrany a ochrany životného prostredia, spolupráca a koordinácia so zhotoviteľmi súvisiacich stavieb so stavbou na základe zmlúv o spolupráci a koordinácií v súlade s ustanoveniami Zmluvy o Dielo, vrátane zmluvne stanovenými záväzkami a zodpovednosťou a povinnosti popísané v súvisiacich zväzkoch, resp. zahrnuté v Zmluve o Dielo a iné. Všetky čiastkové práce, ktoré nie sú menovite uvedené v popise prác danej položky, ale sú s daným popisom súvisiace a vyplývajúce z ponukovej dokumentácie a ktoré sú nevyhnutné pre úplné ukončenie práce, musia byť zahrnuté v základných položkách. Je neprípustné predpokladať, že popis položiek neobsahujúci všetky podrobnosti pripúšťa previesť práce nižšej technickej , resp. kvalitatívnej úrovne, ako je pre daný účel obvyklé.

# Ak uchádzač zistí, že na niektoré práce nie je samostatná položka, musí jej cenu zahrnúť do cien súvisiacich položiek.

**Uchádzač musí zohľadniť všetky požiadavky a povinnosti, či už výslovne uvedené alebo naznačené vo všetkých častiach zmluvnej dokumentácie a vhodne ich oceniť. Jednotkové ceny, sadzby a ceny za objekty musia preto zahrňovať všetky priame a nepriame náklady a náklady na riziká všetkých druhov, ktoré nie sú zo Zmluvy o Dielo vyňaté, v takej výške ako sú potrebné pre výstavbu a dokončenie Diela v súlade so Zmluvou o Dielo.**

**Uchádzač musí oceniť všetky položky a objekty, ktoré sú uvedené vo Výkaze výmer označené na ocenenie v primeranej cene. Žiadna časť nákladu (materiál, stroje, mzdy atď.) týkajúca sa položky z Výkazu výmer nemôže byť zahrnutá (rozplynutá) v cenách iných položiek z Výkazu výmer.**

Jednotkové ceny, sadzby a ceny za objekty uvedené v Zmluve o Dielo sú v rámci Lehoty výstavby pevné.

Jednotkové ceny a sadzby budú použité pre oceňovanie skutočne vykonaných prác a pokiaľ sú použiteľné aj pre oceňovanie prípadných Zmien.

Na požiadanie verejného objednávateľa uchádzač spracuje a predloží kalkulácie jednotkových cien vybraných stavebných prác, spolu s kalkulačným vzorcom, ktorý použil pre prípravu ponuky. Verejný obstarávateľ si vyhradzuje právo vyžiadať od uchádzača rozpis cien vybraných prác v súlade s navrhovaným technickým riešením na merateľné merné jednotky a uchádzač je povinný ich poskytnúť.

# Predloženie cenovej ponuky

Uchádzač predloží jednu cenovú ponuku 1 x vo formáte \*.xls, alebo \*.xlsx a 1 x v \*.pdf v slovenskom jazyku vo svojej ponuke. Titulnú stranu/rekapituláciu potvrdí za uchádzača štatutár, resp. oprávnený zástupca uchádzača. **Všetky predložené časti ponuky vo formáte \*.pdf musia byť parafované oprávneným zástupcom uchádzača.**

# POKYNY PRE VYPRACOVANIE CENOVEJ PONUKY

# Postup spracovania

Táto kapitola popisuje ako sa má postupovať pri spracovaní digitálnej časti, ktorá je spracovaná programom Microsoft Excel.

# Oceňovanie ponuky

# Ponuka obsahuje v súbore \*.xlsx nákladové časti 1514 Zoznam Objektov – uvedené v úvode Preambuly. Jednotlivé časti 001 až 801 sú samostatnými hárkami excelovského súboru.

# Oceňovanie ponuky sa bude prevádzať v nasledovných častiach nákladovej časti:

# Všeobecné položky – realizácia, Dokumentácia Zhotoviteľa, Výkaz výmer všetkých objektov (Príloha č. 3)

# Pre každý stavebný objekt obsahuje súbor .xlsx jeden hárok (Rozpočet)

# V Príloha č. 3 sa uvedú ceny položiek do buniek stĺpca Cena jednotková (bez DPH), následne sa automaticky

# prepočítajú na Cena celkom (bez DPH).

# Uchádzač vyplní hárky: Všeobecné položky – realizácia, Dokumentácia Zhotoviteľa a Rozpočet pre jednotlivé objekty.

# Všetky takto ocenené hárky sa automaticky premietnu do hárku 1514 Zoznam objektov v ktorom sa uvedú ceny bez DPH a s DPH.

# Pri zadávaní ceny všetkých častí sa pri tisícoch a miliónoch nesmú zadávať žiadne oddeľovacie znamienka (desatinné

# čiarky alebo bodky) alebo medzery, cena sa uvedie na 2 desatinné miesta.

# Jednotková cena predstavuje cenu bez DPH za stanovenú mernú jednotku pre jednotlivú položku.

# Nesmie sa meniť popis objektov, položiek, veľkosť výmer. Zásah do týchto buniek môže mať za následok

#  vylúčenie zo súťaže.

#

# Výpočet ceny

Výpočet celkovej ceny v hárku Rozpočet vykoná softvérový program automaticky. Taktiež aj v časti 1514 Zoznam objektov.

# Zhodnosť cien

Cena rovnakých agregovaných položiek je rovnaká pre celú stavbu. Všetky jednotkové ceny uvedené v ponuke uchádzača budú záväzné počas celej lehoty výstavby. V prípade, ak sa vo výkaze výmer vyskytnú rozdielne jednotkové ceny pre rovnaké agregované položky, pre potreby fakturácie sa použije najnižšia jednotková cena.

1.

# SPÔSOBY MERANIA VÝMER A OCEŇOVANIE PRÁC

# Rozdelenie objektov pre potreby verejného obstarávateľa

Pre potreby verejného obstarávateľa je Výkaz výmer jednotlivých častí stavby rozdelený na komponenty podľa požiadaviek Objednávateľa.

# Oceňovanie nových prác po podpise Zmluvy o Dielo

Nové jednotkové ceny práce, ktoré nie sú obsiahnuté v Zmluve o Dielo, a ktoré sú potrebné pre uskutočnenie diela, schvaľuje výlučne Objednávateľ. Takto vykalkulované ocenenie prác bude odsúhlasené Objednávateľom.

Pre ocenenie naviac, menej a novej práce, pre ktoré neboli dohodnuté zmluvné jednotkové ceny, predloží Zhotoviteľ cenové kalkulácie aj s podkladmi pre ich výpočet. Zhotoviteľ spracuje a predloží na požiadanie Objednávateľa aj kalkulácie jednotkových cien vybraných stavebných prác z ponuky.

* + 1. Pri tvorbe jednotkovej ceny novej práce je možné využiť nasledovné možnosti v uvedenej postupnosti:
			1. jednotková cena je vytvorená z pôvodnej položky (uvedenej v Zmluve o Dielo) zámenou len niektorej jej časti, napr. zámenou materiálu, strojov atď.
			2. jednotková cena je vytvorená matematickou metódou interpolácie alebo extrapolácie, (použiť **hlavne** pre položky oceňujúce vrstvy, kde hrúbka je určujúci prvok)
			3. jednotková cena je vytvorená ako nová, bez možnosti použitia bodov a), b).

Pri postupe podľa písmena c) pre tvorbu nových cien stavebných prác vykonávaných vlastnými kapacitami musí byť použitý kalkulačný vzorec stanovený verejným obstarávateľom nasledovne:

Jednotková cena = priame náklady (PN-materiál, mzdy, stroje, doprava) + režijné náklady

(R) vo výške 13,2% z PN + zisk vo výške 2,6% (z PN +R)

* + 1. Pre tvorbu novej jednotkovej ceny musí byť dokladovaná cenová agenda, ktorá obsahuje:
			1. **ocenenie materiálov** preukázané cez cenové doklady (faktúry, cenové ponuky a podobne).
			2. **databázy oceňovacích nástrojov** – strojov a mechanizmov, ľudskej práce; tarify a sadzby - databázy budú spracované vo formáte \*.xls, alebo \*.xlsx a 1x predložené v \*.pdf v slovenskom jazyku potvrdené oprávnenou osobou.
			3. **cenový dopad na stavbu** – vypracovaný na základe predbežných cien (odsúhlasený Stavebnotechnickým dozorom a hlavným inžinierom stavby Objednávateľa).
			4. **kompletné definovanie agregovanej položky**, ktoré pozostáva z čísla (podľa príslušného triednika-TSP), názvu (podľa príslušného triednika), mernej jednotky (podľa príslušného triednika) a jednotkovej ceny (podľa predloženého rozboru ekonomickej oprávnenosti nákladov).
			5. **rozbor ekonomickej oprávnenosti nákladov** v tabuľkovom editore excel a v súlade s vyššie uvedeným textom tohto bodu.
			6. **podrobný popis položky a rozbor spotreby** odsúhlasený Stavebnotechnickým dozorom.

V prípade zmeny Všeobecnej položky činnostnej Zhotoviteľ preukáže ekonomicky oprávnené náklady cez cenové doklady (napr. faktúra) a koordinačnú činnosť cez hodinovú zúčtovaciu sadzbu a počet hodín. Počet hodín bude preukázaný cez zápisnice, stavebný denník, atď. s podrobným popisom činnosti. Ak sa jedná o všeobecnú položku finančnú, Zhotoviteľ má nárok len na ekonomicky oprávnené náklady preukázané cez cenové doklady (napr. zmluva o poistení stavby, faktúra za poplatky) bez koordinačnej činnosti. Koordinačnou

činnosťou sa rozumie pokrytie nákladov zhotoviteľa potrebných na koordináciu s ostatnými zúčastnenými na stavbe, zabezpečenie všetkých opatrení nevyhnutných k plneniu harmonogramu a úspešnému odovzdaniu diela

Na stavebné práce, ktoré Zhotoviteľ bude vykonávať formou poddodávky mu budú priznané ekonomicky oprávnené náklady (cenové ponuky, faktúry a iné) a náklady na koordinačnú činnosť (definícia koordinačnej činnosti je uvedená v bode 3 tohto bodu) cez hodinovú sadzbu a počet hodín. Počet hodín bude preukázaný cez zápisnice, stavebný denník, atď s podrobným popisom činnosti. Pri prácach, ktoré Zhotoviteľ zabezpečuje podzhotoviteľom, si Objednávateľ vyhradzuje právo požiadať Zhotoviteľa o predloženie podrobnej kalkulácie podzhotoviteľa (podľa bodu 4.2.1 tejto preambule), ktorá bude spracovaná v zmysle zákona č. 18/1996 Z.z.

o cenách v znení neskorších predpisov v režime ekonomicky oprávnených nákladov a Zhotoviteľ je povinný ich Objednávateľovi predložiť. Spôsob výberu podzhotoviteľa bude vydokladovaný minimálne 3 cenovými ponukami.

V prípade predĺženia lehoty výstavby budú Zhotoviteľovi na prevádzku zariadenia staveniska priznané iba priame náklady súvisiace s touto položkou (nájomné priestorov, elektrina, voda, plyn, komunálny odpad, atď.) bez réžie a zisku

Dodatky písomne schválené obidvomi zmluvnými stranami budú obsahovať všetky náklady potrebné na vykonanie prác vrátane réžie a zisku. Z uvedeného dôvodu nemá Zhotoviteľ nárok na náklady spojené s vedením a riadením týchto prác v predĺžení lehoty výstavby.

V prípade predĺženia lehoty výstavby v súlade s pôvodným zadaním z viny Objednávateľa budú Zhotoviteľovi priznané iba oprávnené náklady priamo súvisiace s prácami, ktoré spôsobili toto predĺženie.

Tieto náklady budú vyčíslené a preukázané cez členov projektového tímu požadovaného Objednávateľom v rozsahu kľúčových odborníkov s výhradným naviazaním len na rozsah prác, ktoré spôsobili predĺženie lehoty výstavby. Náklady na projektový tím vyčíslené a preukázané nasledovne:

a) Stavebným dozorom posúdenú mennú prítomnosť členov projektového tímu potrebných pre zabezpečenie predĺženia týchto prác,

b) Priame mzdové náklady s prislúchajúcimi odvodmi,

c) Ostatné priame náklady priamo súvisiace s vyššie schválenými pracovníkmi projektového tímu napr. služobné auto na plnenie povinností, náklady spojené s mobilným telefónom prideleným na meno a pod.

1.

# Meranie výmer

Výmery sa vypočítajú ako netto hodnoty z projektovej dokumentácie stavby bez pripočítania rezervy z titulu zväčšenia objemu, straty na objeme, stlačenia (zhutnenia), odpadu alebo technologických postupov Zhotoviteľa.

Meranie výmer stavebných prác pre účely platby bude v súlade s postupom uvedeným v Preambule, Technicko-kvalitatívnych podmienkach a Výkaze výmer. Netto výmera alebo cena prác ukončených na mieste sa vždy zmeria, s výnimkou prípadov predpísaných iným spôsobom. Pri výkopových prácach sú zohľadnené všetky potrebné rozšírenia (debnenie, paženia a pod.). V prípade, ak Zhotoviteľ z vlastných technologických alebo iných dôvodov potrebuje urobiť širšie alebo iné výkopy, musí všetky náklady s tým súvisiace premietnuť do predložených jednotkových cien.

# Správny pomer sadzieb a súm vo vzťahu k stavbe

Uchádzač zaručí, že cena jeho Ponuky a jednotkové ceny sú správne vyvážené a že žiadna časť Súpisu položiek nie je ocenená vysokou cenou, ktorá by mala za následok nižšiu cenu v inej časti. Verejný obstarávateľ (Objednávateľ) si vyhradzuje právo kedykoľvek vyžiadať rozbor hociktorej z cien a sadzieb ponuky a jednotkových cien, počas výstavby.

# Platba za inú metódu vykonania

Zhotoviteľ si nebude nárokovať žiadne ďalšie platby vo vzťahu k akejkoľvek práci a službe, ktorá môže byť popísaná, resp. navrhnutá v poskytnutej dokumentácií. Uvedené jednotkové ceny a objektové ceny sa budú považovať za platné pre akúkoľvek metódu realizácie.

# Všeobecné položky

Pri všetkých Všeobecných položkách ocenených paušálnou sumou Zhotoviteľ bude mať nárok na platbu odsúhlasenú Stavebným dozorom maximálne do výšky uvedenej v Ponuke v prípade, že splní všetky náležitosti požadované Zmluvou pre danú položku. V prípade nesplnenia všetkých náležitostí má Objednávateľ právo na odpočet primeranej čiastky odpovedajúcej rozsahu nesplnenej náležitosti. Výkaz výmer uvažuje s nasledovnými Všeobecnými položkami, ktoré uchádzač ocení majúc na zreteli nasledovné:

Všeobecné položky – realizácia

Položka č. 1 Poistenie

Položka obsahuje náklady na poistenie v rozsahu ako je vyžadované Zmluvou. Poistenie bude možné zahrnúť do súpisu prác po predložení poistnej zmluvy a kontrole či všetky náležitosti týkajúce sa poistenia boli splnené. Poistenie je možné fakturovať na základe skutočnosti maximálne však do výšky ceny uvedenej v Ponuke.

Položka č. 2 Zariadenie Staveniska - montáž

Položka obsahuje náklady na zriadenie všetkých objektov zariadenia staveniska.

Uvedenú sumu bude možné zahrnúť do súpisu prác po uvedení zariadenia Staveniska do prevádzky.

Položka č. 3 Zariadenie Staveniska - prevádzka

Položka obsahuje náklady na prevádzku, zabezpečenie energií, strážnu službu a údržbu zariadení Staveniska, prístupových ciest, dočasných oplotení Zhotoviteľa

Uvedenú mesačnú sadzbu bude možné zahrnúť do súpisu prác po kontrole, či všetky náležitosti týkajúce sa prevádzky boli splnené. V prípade, že prevádzka začne/bude ukončená v priebehu mesiaca bude potvrdená pre platbu iba proporčná časť mesačnej sadzby.

Položka č. 4 Zariadenie Staveniska - demontáž

Položka obsahuje náklady na odstránenie všetkých objektov zariadenia staveniska, vrátanie uvedenia plôch, na ktorých bolo stavenisko zriadenie do pôvodného stavu.

Uvedenú sumu bude možné zahrnúť do súpisu prác po odstránení zariadenia Staveniska a vrátaní plôch, na ktorých bolo stavenisko zriadenie do pôvodného stavu.

Položka č. 5 Prevádzkové poriadky a príručky pre prevádzku a údržbu

Položka obsahuje náklady na vypracovanie a dodanie prevádzkových poriadkov a príručiek pre prevádzku a údržbu pre všetky technologické celky, ktoré sú súčasťou dodávky a tiež pre objekty preložiek vodovodov, kanalizácií, mostov, tlakových, zdvíhacích, elektrických a plynových zariadení v súlade s technickými a právnymi predpismi, resp. podľa požiadaviek ostatných správcov. Tieto odsúhlasené dokumenty predloží Stavebnému dozoru súčasne s oznámením o dokončení prác na objekte.

Položka č. 6 Exkurzia študentov + BOZP školenie + OOPP

Položka obsahuje náklady spojené so zabezpečením exkurzie študentov podľa požiadaviek uvedených v súťažných podkladoch, vrátane zabezpečenia školenia BOZP a OOPP pre nich.

Položka č. 7 Informačné tabule EÚ

Položka obsahuje náklady spojené s vyhotovením a osadením dvoch informačných tabúľ EÚ podľa pravidiel pre projekty financované zo zdrojov EÚ na miesta, ktoré určí obstarávateľ. Cena zahrňuje tiež náklady spojené s udržiavaním tabúľ v nepoškodenom stave.

Položka č. 8 Fotodokumentácia, video

Položka obsahuje náklady na vykonanie preletu dronom nad trasou stavby a celého staveniska a zabezpečenia časozberných fotografií a videa, ktoré budú v dostatočnej miere zaznamenávať progres prác na Diele. Prelet sa bude vykonávať jeden krát do mesiaca v deň a v rozsahu určenom Objednávateľom. Alikvotnú čiastku prislúchajúcu štvrťroku z doby výstavby bude možné zahrnúť do súpisu prác po dodaní záznamov v elektronickej forme v súlade s požiadavkami Objednávateľa.

Položka č.9 Monitoring vplyvov na životné prostredie

Položka obsahuje všetky náklady na zabezpečenie monitoringu jednotlivých zložiek životného prostredia na základe plánu monitoringu zložiek životného prostredia, vypracovaného zhotoviteľom, vrátane nákladov na vypracovanie a odsúhlasenie plánu. Zhotoviteľ je povinný systematicky sledovať a vyhodnocovať vplyv výstavby na životné prostredie. Príslušnú časť paušálnej sumy je možné zahrnúť do súpisu prác na základe skutočnosti maximálne však do výšky ceny uvedenej v Ponuke.

Položka č. 10 Vytyčovacia sieť stavby

Položka obsahuje náklady Zhotoviteľa na zriadenie vytyčovacej siete, ktorá je nevyhnutná pre realizáciu Diela podľa toho, ako si vyžaduje technológia použitá Zhotoviteľom a náklady na udržiavanie jej funkčnosti počas celej doby výstavby. Za týmto účelom zhotoviteľ vypracuje a odsúhlasí „Návrh vytyčovacej siete stavby“, vrátane nákladov na vypracovanie návrhu.

Príslušnú časť paušálnej sumy bude možné zahrnúť do súpisu na základe skutočnosti maximálne však do výšky ceny uvedenej v Ponuke.

# Všeobecné položky – Dokumentácia Zhotoviteľa

Náklady na položky sa uvádzajú po objektoch do príslušného stĺpca listu Všeobecné položky – Dokumentácia Zhotoviteľa. Uvedenú sadzbu paušálnej sumy bude možné zahrnúť do súpisu prác po predložení a schválení kompletného súboru.

**Dokumentácia na vykonanie prác (DVP)**

DVP dodaná Zhotoviteľom prehlbuje a upresňuje, prípadne dopĺňa dokumentáciu, ktorú poskytol obstarávateľ, do podrobností definujúcich konštrukcie, výrobky, materiály, stroje zariadenia, konštrukčné detaily a pod. V  prípadoch kde sa jedná o práce na dočasných konštrukciách a zariadeniach (akékoľvek dočasné práce potrebné za účelom realizácie Diela, náhradné zastávky, dočasné prístupové trasy a lávky pre peších, dopravné značenie počas výstavby), za ktoré je zodpovedný Zhotoviteľ, dokumentácia, ktorú poskytol obstarávateľ, má v takýchto prípadoch iba informatívny charakter a Zhotoviteľ je povinný si na jeho náklady dopracovať túto dokumentáciu vzhľadom na ním zvolenú organizáciu výstavby a technológiu prác, ktorú má dostupnú a ktorú sa rozhodol pri výstavbe použiť.

Znamená to, že DVP bude obsahovať návrhy alebo dopracovanie technických riešení s uvažovaním už konkrétnych výrobkov, Materiálov a Technologických zariadení vybratých Zhotoviteľom tak, aby DRS riešila všetky konštrukčné detaily a bola postačujúcim podkladom na výrobnú prípravu Zhotoviteľa pre realizáciu prác na diele. Vypracovaná a dodaná DVP nebude mať vplyv na výkaz výmer ani na hodnotu Diela.

**Výrobno-technická dokumentácia (VTD)**

Výrobno-technická dokumentácia je súčasťou technickej dokumentácie Zhotoviteľa a spracováva ju Zhotoviteľ v rámci svojej Akceptovanej zmluvnej hodnoty pred zabudovaním stavebných výrobkov dodaných na Stavenisko do trvalého Diela.

Rozsah a podrobnosti tejto dokumentácie si určuje Zhotoviteľ na základe požiadaviek TKP 0, pričom návrh predloží na odsúhlasenie Stavebnému dozoru a Objednávateľovi požadovaným spôsobom.

**Dokumentácia skutočného realizovania stavby (DSRS)**

Zhotoviteľ pripraví a odovzdá Stavebnému dozoru na schválenie Dokumentáciu skutočného vyhotovenia (DSV) na všetky časti stavby (časti Diela) v súlade s požiadavkami správcov. DSV, ktorá bude obsahovať všetky dokumenty predkladané zhotoviteľom k preberaciemu konaniu, sa predloží ihneď po ukončení tej, ktorej časti Diela. DSV každej dokončenej časti Diela bude odovzdaná na odsúhlasenie Stavebnému dozoru najneskôr s podaním žiadosti o prebratie Diela alebo jeho časti/Sekcie.

Zhotoviteľ vyhotoví a bude aktualizovať kompletnú sadu DRS s farebným rozlíšením zmien (skutočného vyhotovenia), z ktorej bude jasný skutočný stav rozmiestnenia, rozmerov a podrobnosti prác tak ako sa zrealizovali v súlade so Zmluvou. Tieto záznamy sa budú uchovávať na Stavenisku a budú pred zahájením preberacích skúšok predložené Stavebnému dozoru v súlade so Zmluvou na odsúhlasenie. DRS s farebným zaznačením zmien bude slúžiť ako podklad pre vypracovanie dokumentácie skutočného realizovania stavby (DSRS) pre jednotlivé stavebné objekty.

Súčasťou DSV bude Dokumentácia skutočného realizovania stavby (DSRS), ktorá bude vypracovaná pre všetky objekty na základe po-realizačného zamerania jednotlivých PS/SO geodetom Zhotoviteľa a bude predložená v digitálnej aj v tlačenej forme.

DSRS bude vyhotovená a odovzdaná objednávateľovi v tlačenej forme v počte 8 vyhotovení a v digitálnej forme vo formáte PDF a v otvorených formátoch (DWG, XLSX, DOCX a pod.)

DSRS bude vyhotovená v rozsahu príloh podľa DRS a DVP.

**Dokumentácia geodetického elaborátu DSRS (GE-DSRS)**

Požiadavky na zameranie skutkového stavu vychádzajú z vyhlášky Úradu geodézie, kartografie a katastra Slovenskej republiky č. 300/2009 Z. z., ktorou sa vykonáva zákon o geodézii a kartografii v znení neskorších predpisov a sú podmienené dodržaním týchto hlavných zásad: výškový systém Balt po vyrovnaní (Bpv), súradnicový systém jednotnej trigonometrickej siete katastrálnej v realizácií, v ktorej bol vyhotovený projekt Diela, údaje spracované na počítači s výstupmi čitateľnými zo súboru \*.dgn vytlačením príslušnej digitálnej mapy (geodetický zákres, ortogonálne súradnice vo formáte \*.xls a technická správa vo formáte \*.doc) v súlade štandardu pre informačné systémy verejnej správy – výnos MF č. 55/2014 § 19 – textové súbory, § 20 grafické súbory.

Zhotoviteľ geodeticky zameria polohové a výškové parametre skutočného realizovania Diela, vrátane všetkých objektov a zariadení inžinierskych sieti, polohopisné a výškové zameranie všetkých súbehov a križovaní s inými inžinierskymi sieťami.

Objednávateľ požaduje zabezpečiť geodetické zameranie osi komunikácie pre realizáciu staničníkov a ich lokálnych GPS súradníc v platnom systéme a zabezpečiť tak plynulé napojenie na existujúcu komunikáciu.

Celá stavba meraných trás pozemných komunikácií, vodovodov a kanalizácií vrátane križovaní a súbehov s inými sieťami bude zameraná pred jej zakrytím, čo potvrdí súhlasným písomným stanoviskom Stavebný dozor – bude súčasťou odovzdania GD.

Zhotoviteľ odovzdá Objednávateľovi geodetickú časť dokumentácie skutočného realizovania objektu v šiestich vyhodnoteniach spolu s oznámením o dokončení prác na objekte.

Zhotoviteľ prostredníctvom geodeta stavby vyhotoví kópiu dokumentácie a jej elektronickú formu pre splnenie § 6 Všeobecne záväzného nariadenia hlavného mesta Slovenskej republiky č. 1/1995 o digitálnej technickej mape podľa zverejnených štandardov správcu Digitálnej technickej mapy mesta a originál záznamu o ich prevzatí predloží objednávateľovi najneskôr pred uvedením stavebného objektu do používania.

V prípade potreby doprojektovania zmien a doplnkov si geodetické podklady (domeranie územia) zabezpečí Zhotoviteľ na vlastné náklady, rozsah geodetickej časti zmien odsúhlasí Objednávateľ.

Náklady na všetky vyžadované geodetické práce vrátane dodania kompletnej dokumentácie vyplývajúce z činnosti Zhotoviteľa podľa Zmluvy sú zahrnuté v cene príslušného objektu v Cenovej časti výkaz výmer Všeobecné položky – Dokumentácia Zhotoviteľa, stĺpec GE-DSRS.

Má sa za to, že akékoľvek ostatné náklady na práce, služby a činnosti vyžadované pre vyhotovenie Diela v zmysle Zmluvy nepokryté v hore uvedených Všeobecných položkách – realizácie a Všeobecných položkách DS sú pokryté v položkách jednotlivých objektov.

1.

# POUŽITÉ SKRATKY

Vo Výkaze výmer sú použité nasledujúce skratky:

h. alebo hod. : hodina

mes : mesiac

deň : deň

ha : hektár

ks : kus

pár : pár

sub : súbor

kpl : komplet

m3 alebo m3 : meter kubický

m2 alebo m2 : meter štvorcový

m alebo b.m. : bežný meter

č. alebo čís. : číslo

km : kilometer

l : liter

kg : kilogram

q : metrický cent = 100 kg

t : metrická tona = 1.000 kg

Ø : priemer